stanford-oval/wikipedia huggingface dataset:
ดานีล โอลิวาว์
ดูเพิ่ม

ฮาริ เซลดอน
จิสการ์ด เรเวนต์ลอฟ
ซูซาน คาลวิน
อีไลจาห์ แบลีย์
| ด ค กวรรณกรรมชุดนักสืบหุ่นยนต์ ของ ไอแซก อสิมอฟ |
| --- | --- |
ชื่อหนังสือ:  นครโลหะ  นครสุริยะ  นครอรุณรุ่ง  นครหุ่นยนต์ 
พิภพ:  โลก  พิภพออโรร่า  พิภพโซลาเรีย  พิภพแบลีย์ 
ตัวละคร:  อีไลจาห์ แบลี่ย์  ดานีล โอลิวาว์  จิสการ์ด เรเวนต์ลอฟ  ฮาน ฟาสโตล์ฟ  แกลเดีย เดลแมร์  เคลเดน อมานิโร 
อื่น ๆ:  กฎ 3 ข้อของหุ่นยนต์ 
ดูเพิ่มที่: วรรณกรรมชุดจักรวรรดิ และ วรรณกรรมชุดสถาบันสถาปนา
ดาบนาร์ซิล

ดาบนาร์ซิล (อังกฤษ: Narsil) เป็นอาวุธสำคัญซึ่งปรากฏในนวนิยายเรื่อง เดอะลอร์ดออฟเดอะริงส์ ของ เจ. อาร์. อาร์. โทลคีน ในฐานะเป็นดาบของกษัตริย์เอเลนดิล ซึ่งสืบทอดต่อมาถึงอารากอร์น  ดาบนี้ถูกทำลายแตกเป็นเสี่ยงๆ ในสงครามระหว่างทัพพันธมิตรครั้งสุดท้ายกับทัพของเซารอนในตอนปลายยุคที่สอง  ภายหลังดาบนี้ถูกตีขึ้นมาใหม่มีชื่อว่า อันดูริล (Anduril)   ปรากฏในนิยายเรื่อง เดอะลอร์ดออฟเดอะริงส์ ซิลมาริลลิออน และ Unfinished Tales
ประวัติ

ดาบนาร์ซิลสร้างขึ้นตั้งแต่สมัยยุคที่หนึ่ง โดยคนแคระผู้มีนามว่า เทลฅาร์ ครูช่างผู้ยิ่งใหญ่แห่งนครโนกร็อด  ผู้สร้างผลงานอันมีชื่อเสียงมากมาย เช่นดาบอังกริสต์  หรือหมวกเกราะมังกรแห่งตระกูลฮาดอร์ ที่ปรากฏในนิยายเรื่อง ตำนานบุตรแห่งฮูริน เป็นต้น
ชื่อดาบ 'Narsil' มาจากคำว่า นาร์ (Nar) หมายถึงเปลวไฟ (เช่นคำว่า อนาร์ (Anar) ดวงอาทิตย์) กับคำว่า ธิล (Thil) หมายถึงแสงสีขาว (เช่นคำว่า อิธิล (Ithil) ดวงจันทร์)
ในยุคแรก ดาบนี้อยู่ในความครอบครองของเอลฟ์  ทฤษฎีหนึ่งเชื่อว่าดาบนี้ตกไปอยู่ในความครอบครองของเออาเรนดิล ผู้เป็นบุตรของทูออร์ และ อิดริล เคเลบรินดัล ราชธิดาของกษัตริย์ทัวร์กอนแห่งกอนโดลิน ซึ่งหนีรอดจากการล่มนครมาได้  หรือมิฉะนั้นก็สืบสายมาจากดิออร์ บุตรของเบเรนและลูธิเอน ทายาทแห่งธิงโกล เช่นเดียวกันกับมรดกตระกูลอีกชิ้นหนึ่งคือแหวนแห่งบาราเฮียร์   อย่างไรก็ดี ดาบนี้ได้สืบทอดต่อมาในสายวงศ์ของเอลรอส เจ้าผู้ครองอาณาจักรนูเมนอร์ โดยอยู่ในสายวงศ์ของเจ้าหญิงซิลมาริเอนแห่งนครอันดูนิเอ  ผู้เป็นบรรพสตรีของเอเลนดิล  ดาบนาร์ซิลและมรดกตระกูลชิ้นอื่นๆ จึงได้รอดพ้นจากเหตุวินาศเมื่อครั้งเกาะนูเมนอร์จมสู่ทะเล  เนื่องจากเอเลนดิลได้รวบรวมสมบัติตระกูลไว้ขณะที่หนีออกมาสู่มิดเดิ้ลเอิร์ธ และได้กลายมาเป็นมรดกประจำราชวงศ์แห่งกอนดอร์และอาร์นอร์
เมื่อถึงปลายยุคที่สอง ในสงครามใหญ่ระหว่างกองทัพพันธมิตรครั้งสุดท้ายของเอลฟ์และมนุษย์ กับทัพของเซารอน เอเลนดิลใช้ดาบนี้เป็นอาวุธประจำพระองค์ แต่มันถูกเซารอนทำลายจนแตกเป็นเสี่ยงๆ และเอเลนดิลสิ้นพระชนม์ในการรบครั้งนั้น  แต่อิซิลดูร์พระโอรสได้ฉวยเศษดาบที่เหลืออยู่ ตัดนิ้วที่สวมแหวนเอกของเซารอนจนขาดสะบั้น ทำให้อำนาจของเซารอนสูญสลาย เป็นการสิ้นสุดยุคที่สอง
ในต้นยุคที่สาม ระหว่างที่อิซิลดูร์เดินทางออกจากกอนดอร์มุ่งไปยังริเวนเดลล์ ได้ถูกพวกออร์คซุ่มโจมตีจนสิ้นพระชนม์ที่ทุ่งแกลดเดน เศษดาบนาร์ซิลได้รับการพิทักษ์จากออคทาร์ (Ohtar) นายทหารมหาดเล็กประจำพระองค์ และนำมาส่งมอบให้แก่วาลันดิล พระโอรสองค์เล็กของอิซิลดัวร์ซึ่งพำนักอยู่ที่ริเวนเดลล์  เศษดาบนาร์ซิลจึงถูกเก็บรักษาไว้ที่นั่นตลอดมาจนถึงปลายยุค
เมื่อถึงเหตุการณ์ในเรื่อง เดอะลอร์ดออฟเดอะริงส์ ซึ่งเป็นปลายยุคที่สาม เศษดาบนาร์ซิลจึงถูกหลอมตีขึ้นใหม่โดยนายช่างเอลฟ์แห่งริเวนเดลล์ เพื่อมอบให้เป็นอาวุธแก่ทายาทของกอนดอร์และอาร์นอร์ คือ อารากอร์น  มันถูกตั้งชื่อใหม่ว่า อันดูริล (Anduril) ซึ่งหมายถึง เปลวเพลิงแห่งตะวันตก
ดับเบิลออร์น็อตธิง (2019)

ดับเบิลออร์น็อตธิ (2019) (อังกฤษ: Double or Nothing (2019)) เป็นรายการมวยปล้ำอาชีพที่จัดโดยออลอีลิตเรสต์ลิง (AEW) ซึ่งเป็นคึกรายการใหญ่แรกของสมาคม AEW  จัดในสนามMGM Grand Garden Arena ในเมืองลาสเวกัส ,รัฐเนวาดา ในวันที่ 25 พฤษภาคม ค.ศ. 2019
แมทช์

| ลำดับ |  | กำหนด | เวลา |
| --- | --- | --- | --- |
| 1P | Adam Page ชนะโดยจัดการ MJF เป็นคนสุดท้าย | Casino Battle Royale 21 คน ผู้ชนะจะได้ไปชิงแชมป์ AEW World Championship โดยเจอกับผูชนะในคู่เอกของ Double or Nothing | 16:00 |
| 2P | Kip Sabian ชนะ Sammy Guevara | ปล้ำเดี่ยว | 10:00 |
| 3 | SoCal Uncensored (Christopher Daniels, Frankie Kazarian, และScorpio Sky) ชนะ Strong Hearts (Cima, T-Hawk, และEl Lindaman) | แท็กทีม 6 คน | 13:40 |
| 4 | Dr. Britt Baker, D.M.D. ชนะ Nyla Rose, Kylie Rae, และAwesome Kong (พร้อมด้วย Brandi Rhodes) | แท็กทีม 4 เส้า | 11:10 |
| 5 | Best Friends (Chuck Taylor และTrent Beretta) ชนะ Angélico และ Jack Evans | แท็กทีม | 12:35 |
| 6 | Hikaru Shida, Riho Abe, and Ryo Mizunami ชนะ Aja Kong, Yuka Sakazaki, และEmi Sakura | แท็กทีม 6 คน | 13:10 |
| 7 | Cody (พร้อมด้วย Brandi Rhodes) ชนะ Dustin Rhodes | ปล้ำเดี่ยว | 22:30 |
| 8 | The Young Bucks (Matt Jackson and Nick Jackson) (c) ชนะ The Lucha Brothers (Pentagón Jr. และRey Fénix) | แท็กทีม ชิงแชมป์AAA World Tag Team Championship | 24:55 |
| 9 | Chris Jericho ชนะ Kenny Omega | ปล้ำเดี่ยว ผู้ชนะจะไดัเจอกับ Adam Page (ผู้ชนะ Casino Battle Royale) ชิงแชมป์ AEW World Championship | 27:00 |
  (c) – หมายถึงเจ้าของเข็มขัดแชมป์ก่อนเริ่มแข่งขัน  P –  หมายถึงโชว์ก่อนเริ่มรายการ
แมทช์ > ลำดับผู้เข้าร่วม Casino Battle Royale

| Draw | Entrant | Order | Eliminated by | Time | Eliminations |
| --- | --- | --- | --- | --- | --- |
| Clubs | Dustin Thomas | 10 | MJF |  | 1 |
| Clubs | MJF | 20 | Adam Page |  | 3 |
| Clubs | Sunny Daze | 2 | Glacier |  | 1 |
| Clubs | Brandon Cutler | 12 | MJF |  | 1 |
| Clubs | Michael Nakazawa | 1 | Sunny Daze |  | 0 |
| Diamonds | Isiah Kassidy | 5 | Luchasaurus |  | 1 |
| Diamonds | Jimmy Havoc | 18 | Luchasaurus |  | 2 |
| Diamonds | Joey Janela | 13 | Luchasaurus |  | 0 |
| Diamonds | Brian Pillman Jr. | 4 | Isiah Kassidy and Marq Quen |  | 0 |
| Diamonds | Shawn Spears | 8 | Dustin Thomas |  | 0 |
| Hearts | Billy Gunn | 11 | Brandon Cutler |  | 0 |
| Hearts | Glacier | 3 | MJF |  | 1 |
| Hearts | Jungle Boy | 17 | Jimmy Havoc |  | 1 |
| Hearts | Marq Quen | 6 | Luchasaurus |  | 1 |
| Hearts | Ace Romero | 9 | Jungle Boy |  | 1 |
| Spades | Luchasaurus | 19 | Adam Page |  | 4 |
| Spades | Marko Stunt | 7 | Ace Romero |  | 0 |
| Spades | Sonny Kiss | 14 | Tommy Dreamer |  | 0 |
| Spades | Tommy Dreamer | 16 | Jimmy Havoc |  | 2 |
| Spades | Orange Cassidy | 15 | Tommy Dreamer |  | 0 |
| Joker | Adam Page | - | Winner |  | 2 |
แหล่งข้อมูลอื่น

All Elite Wrestling Official website
Official Twitter – Double or Nothing
แม่แบบ:All Elite Wrestling
ดาราจักรไร้รูปแบบ

ดาราจักร NGC 1427A ตัวอย่างของดาราจักรไร้รูปแบบ อยู่ห่างออกไปประมาณ 52 ล้านปีแสง ภาพถ่ายจากกล้องโทรทรรศน์อวกาศฮับเบิล
ดาราจักรไร้รูปแบบ (อังกฤษ: Irregular Galaxy) คือดาราจักรที่ไม่สามารถแบ่งแยกชนิดให้เป็นประเภทใดประเภทหนึ่งในลำดับของฮับเบิลได้อย่างชัดเจน ดาราจักรเหล่านี้ไม่มีรูปทรงแบบก้นหอยและไม่มีสัณฐานรี โดยมากมักมีลักษณะยุ่งเหยิง ไม่ปรากฏดุมดาราจักรหรือส่วนหนึ่งส่วนใดที่คล้ายจะเป็นแขนดาราจักรเลย โดยมากเชื่อกันว่าดาราจักรชนิดนี้มีอยู่ประมาณ 1 ใน 4 ของดาราจักรทั้งหมด ครั้งหนึ่งมันน่าจะเคยเป็นดาราจักรชนิดก้นหอยหรือชนิดรีมาก่อน แล้วเกิดสูญสลายรูปทรงไปด้วยแรงกิริยาความโน้มถ่วง ในดาราจักรไร้รูปแบบยังมีแก๊สและฝุ่นอยู่เป็นจำนวนมากด้วย
ดาราจักรไร้รูปแบบอาจแบ่งออกเป็น 2 ชนิดฮับเบิลใหญ่ๆ ดังนี้
ดาราจักรแบบ Irr-I เป็นดาราจักรไร้รูปแบบที่มีโครงสร้างบางส่วนแต่ไม่มากพอจะจัดประเภทในลำดับของฮับเบิล  เดอ วากูลัวร์ นักดาราศาสตร์ชาวฝรั่งเศสได้จัดประเภทย่อยให้แก่ดาราจักรในกลุ่มนี้เป็น Sm ถ้ามีโครงสร้างบางส่วนคล้ายแขนกังหัน หากไม่มีก็ให้เป็นประเภท Im
ดาราจักรแบบ Irr-II เป็นดาราจักรไร้รูปแบบที่ไม่มีโครงสร้างใดๆ ที่จะช่วยจัดประเภทในลำดับของฮับเบิลได้เลย
สำหรับการจัดประเภทที่ 3 จะเป็นดาราจักรแคระไร้รูปแบบ ใช้สัญลักษณ์ว่า dI หรือ dIrrs ในปัจจุบันนักดาราศาสตร์เห็นว่าดาราจักรประเภทนี้มีความสำคัญมากในการทำความเข้าใจกับวิวัฒนาการของดาราจักร  เพราะมันมีระดับความเป็นโลหะค่อนข้างต่ำและมีระดับแก๊สสูงมาก เชื่อว่ามันน่าจะมีลักษณะคล้ายคลึงกับดาราจักรยุคแรกเริ่มที่อยู่ในเอกภพของเรา รวมถึงอาจเป็นตัวสะท้อนถึงดาราจักรสีน้ำเงินจางๆ ที่พบเห็นอยู่ในการสำรวจดาราจักรในอวกาศห้วงลึกด้วย
ดาราจักรไร้รูปแบบบางแห่งเป็นดาราจักรชนิดก้นหอยขนาดเล็กที่ถูกทำลายสัณฐานไปด้วยแรงโน้มถ่วงจากดาราจักรเพื่อนบ้านที่มีขนาดใหญ่กว่า
แต่ก่อนดาราจักรเมฆแมเจลแลนเคยถูกจัดเป็นดาราจักรไร้รูปแบบ แต่ต่อมาภายหลังเมื่อมีการค้นพบโครงสร้างคานภายใน จึงเปลี่ยนการจัดประเภทไปเป็นแบบ "SBm" ซึ่งเป็นดาราจักรชนิดที่สี่ในบรรดาดาราจักรชนิดก้นหอยมีคาน เชื่อว่ามันน่าจะธำรงรูปก้นหอยไปได้จนกว่าจะสูญเสียแรงโน้มถ่วงและเสียรูปร่างไป
ดาบและเวทมนตร์

ดาบและเวทมนตร์ (อังกฤษ: Sword and sorcery)เป็นหนึ่งในประเภทย่อยของแนวนิยายแฟนตาซี โดยดาบและเวทมนตร์ เป็นเรื่องราวเกี่ยวกับการผจญภัยในโลกแฟนตาซี โดยมักจะเน้นการต่อสู้ด้วยดาบและการใช้เวทมนตร์ มักมีตัวละครหลักเป็นนักรบหรือนักผจญภัยที่ต้องเผชิญหน้ากับอันตรายต่าง ๆ ในโลกเวทย์มนต์หรือโลกที่ไม่ใช่โลกจริง และมักจะเป็นการต่อสู้กับมนุษย์หรือสิ่งมีชีวิตที่มีพลังเวทมนตร์ ทั้งนี้การใช้ภาพพจน์ของโลกแฟนตาซีโดยเป็นส่วนสำคัญของแนวนี้ด้วย แนวนิยายแฟนตาซีประเภทนี้มีต้นกำเนิดมาจากงานของโรเบิร์ต อี. ฮาวาร์ดในต้นปี ค.ศ. 1930 และคำว่า ดาบและเวทมนตร์ ถูกบัญญัติขึ้นโดยฟริตซ์ ลีเบอร์ในฉบับเดือนพฤษภาคม ค.ศ. 1961
แหล่งข้อมูลอื่น

นิยามแบบพจนานุกรมของ sword and sorcery ที่วิกิพจนานุกรม
Oxford English Dictionary citations for Sword and Sorcery
Sword and Sorcery in The Encyclopedia of Science Fiction
Amra entry at ZineWiki
ดัลลัส หลิว

| ดัลลัส หลิว |
| --- | --- |
อาชีพ: นักแสดง
ปีที่แสดง: 2009–ปัจจุบัน
ดัลลัส หลิว (อังกฤษ: Dallas Liu) เป็นนักแสดงชาวอเมริกัน หลิวเป็นนักศิลปะป้องกันตัว เขาเปิดตัวในฐานะนักแสดงด้วยการรับบทจิน คาซามาวัยเด็ก ในเรื่อง เท็กเคน (2009) เขาได้ร่วมแสดงในละครชุดทางโทรทัศน์เรื่อง เพน15 และ เลเจนดารีดูดาส เขาปรากฏตัวในภาพยนตร์ซูเปอร์ฮีโร่ของจักรวาลภาพยนตร์มาร์เวลเรื่องชาง-ชี กับตำนานลับเท็นริงส์ (2021) ในบท เฉิน รุยหัว และจะรับบทเป็นเจ้าชายซูโกในซีรีส์รีเมคของเน็ตฟลิกซ์เรื่อง Avatar: The Last Airbender
ชีวิตส่วนตัว

หลิวมีเชื้อสายจีนและชาวอินโดนีเซีย
ผลงานการแสดง > ภาพยนตร์

| ปี | เรื่อง | บทบาท | หมายหตุ |
| --- | --- | --- | --- |
| 2009 | เท็กเคน | Jin Kazama ตอนอายุ 6 ขวบ |  |
| 2015 | Underdog Kids | จิมมีวัยเด็ก |  |
| 2021 | ชาง-ชี กับตำนานลับเท็นริงส์ | เฉิน รุยหัว |  |
ดาราศาสตร์นิวตริโน

ดาราศาสตร์นิวตริโน (อังกฤษ: Neutrino astronomy) เป็นสาขาการศึกษาดาราศาสตร์แขนงหนึ่งซึ่งเฝ้าสังเกตวัตถุท้องฟ้าด้วยอุปกรณ์ตรวจจับนิวตริโนที่ติดตั้งอยู่ในหอดูดาวพิเศษบางแห่ง ปฏิกิริยานิวเคลียร์ในดาวฤกษ์และการระเบิดของซูเปอร์โนวาสามารถทำให้เกิดนิวตริโนขึ้นจำนวนหนึ่ง ซึ่งกล้องโทรทรรศน์นิวตริโนจะสามารถตรวจจับได้ ขณะที่กล้องโทรทรรศน์ทั่วไปจับภาพไม่ได้ ตัวอย่างกระบวนการเฝ้าสังเกตที่ดาราศาสตร์นิวตริโนสามารถจับภาพได้คือแกนกลางของดวงอาทิตย์
วิทยาการด้านดาราศาสตร์นิวตริโนยังถือว่าใหม่อยู่มาก แหล่งกำเนิดนิวตริโนในอวกาศเท่าที่พบและยืนยันแล้วในปัจจุบันมีเพียงดวงอาทิตย์และ ซูเปอร์โนวา SN1987A เท่านั้น
ดาราจักรชนิดดาวกระจาย

ดาราจักรหนวดแมลง ตัวอย่างของดาราจักรชนิดดาวกระจายระดับสูง เกิดจากการปะทะกันระหว่างดาราจักร NGC 4038 กับ NGC 4039
ปฏิกิริยาดาวกระจายที่เกิดขึ้นย่านใจกลางของดาราจักรแคระ NGC 1569 ภาพถ่ายจากกล้องโทรทรรศน์อวกาศฮับเบิล
ดาราจักรชนิดดาวกระจาย (อังกฤษ: Starburst Galaxy) คือดาราจักรที่อยู่ในกระบวนการก่อเกิดดาวฤกษ์ใหม่ในอัตราสูงเป็นพิเศษ เมื่อเปรียบเทียบกับอัตราการก่อเกิดดาวฤกษ์ใหม่ที่พบในดาราจักรทั่วไป บ่อยครั้งที่มักตรวจพบดาราจักรที่ก่อเกิดดาวฤกษ์ใหม่อย่างมหาศาลภายหลังการปะทะกันระหว่างดาราจักรสองแห่ง อัตราการเกิดดาวฤกษ์นี้มีมากขนาดที่ว่า หากคงอัตราเดิมต่อไป แก๊สที่มีอยู่ในดาราจักรจะถูกใช้หมดไปในเวลาอันสั้นกว่าอายุเฉลี่ยของดาราจักรอย่างมาก เหตุนี้การเกิดปฏิกิริยาดาวกระจายจำนวนมากจึงเป็นภาวะชั่วคราวเท่านั้น ดาราจักรชนิดดาวกระจายที่มีชื่อเสียงได้แก่ ดาราจักร M82 ดาราจักร NGC 4038/NGC 4039 (ดาราจักรแอนเทนนา) และดาราจักร IC 10 เป็นต้น
ดูเพิ่ม

ดาราจักรกัมมันต์
ดาราจักรชนิดวงแหวน

Hoag's Object ตัวอย่างดาราจักรชนิดวงแหวน
ดาราจักรชนิดวงแหวน (อังกฤษ: Ring Galaxy) คือดาราจักรที่มีลักษณะปรากฏคล้ายวงแหวน ที่บริเวณวงแหวนประกอบด้วยดาวฤกษ์มวลมากสีน้ำเงินที่อายุยังน้อยและสว่างมาก ส่วนย่านใจกลางเป็นสสารส่องสว่างจำนวนไม่มากนัก นักดาราศาสตร์เชื่อว่าดาราจักรชนิดวงแหวนก่อตัวขึ้นเนื่องจากมีดาราจักรขนาดเล็กกว่าเคลื่อนผ่านใจกลางของดาราจักรที่ใหญ่กว่า และในดาราจักรส่วนมากมีช่องอวกาศว่างเปล่าอยู่มากมาย ผลจาก "การปะทะ" เช่นนี้เกิดขึ้นน้อยกว่าผลการปะทะระหว่างดาวโดยทั่วไป อย่างไรก็ดีการกีดขวางแรงโน้มถ่วงที่เกิดจากคลื่นการก่อตัวของดาวฤกษ์ใหม่เมื่อเคลื่อนผ่านดาราจักรที่ใหญ่กว่าอาจทำให้เกิดผลเช่นนี้ขึ้นได้
วัตถุของโฮแอก (Hoag's Object) ค้นพบโดย อาร์ต โฮแอก เมื่อ ค.ศ. 1950 เป็นตัวอย่างของดาราจักรชนิดนี้
แหล่งข้อมูลอื่น

Hoag's Object at Astronomy Picture of the Day.
ดับเบิลยูดับเบิลยูอี เอ็นเอ๊กซ์ที

| --- | --- |

อุตสาหกรรม: มวยปล้ำอาชีพ 
ก่อนหน้า: ฟลอริดาแชมเปียนชิปเรสต์ลิง
ก่อตั้ง: สิงหาคม ค.ศ. 2012
ผู้ก่อตั้ง: ทริปเปิลเอช 
สำนักงานใหญ่: Full Sail University, Winter Park, Florida
บริษัทแม่: ดับเบิลยูดับเบิลยูอี
เว็บไซต์: NXT Wrestling.info
เอ็นเอ็กซ์ที เรสต์ลิง (อังกฤษ: NXT Wrestling) หรือชื่อเดิมของสมาคมนี้คือ ฟลอริดาแชมเปียนชิปเรสต์ลิง (อังกฤษ: Florida Championship Wrestling; FCW) เป็นค่ายมวยปล้ำพัฒนาทักษะของสมาคม เวิลด์เรสต์ลิงเอ็นเตอร์เทนเมนต์ (WWE) ต่อมาได้เปลี่ยนชื่อมาเป็น เอ็นเอ็กซ์ที เรสต์ลิง
ประวัติ

ในปี 2007 WWE ได้ซื้อบริษัทจาก สตีฟ คีร์น ซึ่งได้เป็นค่ายที่ 2 ต่อจาก OVW รายการของ FCW ฉายครั้งแรกใน Bright House Sports Network วันที่ 5 ตุลาคม 2007 และทุกๆ วันอาทิตย์ ประมาณ 6:00 น.
วันที่ 17 พฤษภาคม 2012 รายการ FCW จะบันทึกเทปร่วมกับรายการ WWE NXT และจะใช้สนามแค่สนามเดียวทุกสัปดาห์คือสนามของมหาวิทยาลัย Full Sail University ที่วินเทอร์พาร์ค, ฟลอริดา แถมจะให้สิทธิ์นักศึกษาของมหาวิทยาลัยดังกล่าวเข้าชมฟรีตลอดด้วย
แชมเปียน และอื่นๆ > แชมเปียน

| Championship | Current champion(s) | Current champion(s) | Reign | Date won | Days held | Days rec>  | Location | Notes | Ref>  |
| --- | --- | --- | --- | --- | --- | --- | --- | --- | --- |
| NXT Championship |  | Carmelo Hayes | 1 | April 1, 2023 | Error in Template:Nts: Fractions are not supported | Error in Template:Nts: Fractions are not supported | Los Angeles, California | Defeated Bron Breakker at Stand & Deliver. |  |
| NXT Women's Championship |  | Tiffany Stratton | 1 | 000000002023-05-28-0000พฤษภาคม 28, 2023 | 1+ | 1+ | Lowell, Massachusetts | Defeated Lyra Valkyria in the finals of an eight-woman single-elimination tournament to win the vacant championship. |  |
| NXT North American Championship |  | Wes Lee | 1 | October 22, 2022 | ข้อผิดพลาดนิพจน์: มีตัวดำเนินการ < ซึ่งไม่ควรมี | ข้อผิดพลาดนิพจน์: มีตัวดำเนินการ < ซึ่งไม่ควรมี | Orlando, Florida | Defeated Carmelo Hayes, Von Wagner, Nathan Frazer, and Oro Mensah in a five-man ladder match for the vacant title at Halloween Havoc. Previous champion Solo Sikoa was stripped of the title as he was not originally booked in the match in which he won it. |  |
| NXT Heritage Cup |  | Noam Dar | 2 | July 7, 2022 | ข้อผิดพลาดนิพจน์: มีตัวดำเนินการ < ซึ่งไม่ควรมี | ข้อผิดพลาดนิพจน์: มีตัวดำเนินการ < ซึ่งไม่ควรมี | London, England | Defeated Mark Coffey on NXT UK. Aired on tape delay on August 25, 2022. Originally won as part of the former NXT UK brand. The title was transferred to NXT in April 2023. |  |
| NXT Tag Team Championship |   | Gallus (Mark Coffey and Wolfgang) | 1 | February 4, 2023 | Error in Template:Nts: Fractions are not supported | Error in Template:Nts: Fractions are not supported | Charlotte, North Carolina | Defeated previous champions The New Day (Kofi Kingston and Xavier Woods), Chase University (Andre Chase and Duke Hudson), and Pretty Deadly (Elton Prince and Kit Wilson) in a fatal four-way tag team match at Vengeance Day. |  |
| NXT Women's Tag Team Championship |   | Alba Fyre and Isla Dawn | 1 | April 1, 2023 | Error in Template:Nts: Fractions are not supported | Error in Template:Nts: Fractions are not supported | Los Angeles, California | Defeated Fallon Henley and Kiana James at Stand & Deliver. |  |
แชมเปียน และอื่นๆ > แชมป์ที่เคยเกิดขึ้น

| Championship | Time on brand |
| --- | --- |
WWE Women's Tag Team Championship: February 17, 2019 — March 10, 2021
NXT Cruiserweight Championship: October 9, 2019 — January 4, 2022
Million Dollar Championship: June 13, 2021 — August 23, 2021
WWE 24/7 Championship: May 20, 2019 — November 9, 2022
แชมเปียน และอื่นๆ > อื่นๆ

| Championship | Latest winner(s) | Date won | Location | Notes |
| --- | --- | --- | --- | --- |
| Dusty Rhodes Tag Team Classic | The Creed Brothers (Julius Creed and Brutus Creed) | February 15, 2022 | Orlando, Florida | Defeated MSK (Nash Carter and Wes Lee) in the tournament final at Vengeance Day to win |
| Women's Dusty Rhodes Tag Team Classic | Kay Lee Ray and Io Shirai | March 22, 2022 | Orlando, Florida | Defeated Dakota Kai and Wendy Choo in the tournament final on NXT 2.0 to win |
แหล่งข้อมูลอื่น

WWE NXT profile
WWE NXT ที่เฟซบุ๊ก
WWE NXT ที่เอกซ์ (ทวิตเตอร์)
WWE NXT show ที่ยูทูบ
–WWE NXT ที่ทีวีดอตคอม
WWE NXT ที่อินเทอร์เน็ตมูวีเดตาเบส
ดาราจักรชนิดก้นหอย

ดาราจักรชนิดก้นหอย M 101 หรือ NGC 5457
ดาราจักรชนิดก้นหอย (อังกฤษ: Spiral Galaxy) เป็นดาราจักรแบบหนึ่งในสามประเภทหลักของดาราจักรที่จัดแบ่งโดย เอ็ดวิน ฮับเบิล ในปี ค.ศ. 1936 ตามรูปร่างที่มองเห็น ในงานของเขาที่ชื่อว่า "The Realm of the Nebulae" (อาณาจักรของเนบิวลา) จึงถูกจัดประเภทอยู่ในลำดับของฮับเบิลด้วย ดาราจักรชนิดก้นหอยประกอบด้วยแผ่นจานหมุนแบนๆ ของดาวฤกษ์ แก๊ส และฝุ่น มีจุดศูนย์กลางเป็นกลุ่มดาวฤกษ์หนาแน่นเรียกว่าดุมดาราจักร ล้อมรอบด้วยกลุ่มกลดแบบจางๆ จำนวนมาก ส่วนใหญ่รวมตัวกันเป็นกระจุกดาวทรงกลม
ดาราจักรชนิดก้นหอยได้ชื่อนี้จากรูปร่างภายนอกที่มองเห็น ซึ่งมักมีแขนสองแขนเป็นรูปก้นหอยยืดต่อออกมาจากดุมที่ใจกลางไปเชื่อมกับแผ่นจาน แขนก้นหอยเป็นแหล่งซึ่งดาวฤกษ์กำลังก่อตัวใหม่ มักสว่างกว่าบริเวณที่เป็นแผ่นจานโดยรอบ เพราะมีดาวฤกษ์ที่อายุน้อยและร้อนจัด ประมาณครึ่งหนึ่งของดาราจักรชนิดก้นหอยทั้งหมดพบว่าอยู่ในรูปแบบของโครงสร้างก้นหอยมีคาน ยืดต่อออกมาจากดุม เชื่อว่าดาราจักรทางช้างเผือกของเราก็จัดเป็นดาราจักรชนิดก้นหอยมีคาน แม้ว่าส่วนที่เป็นโครงสร้างคานจะสังเกตเห็นได้ไม่ชัดเจนนักจากตำแหน่งของโลกเราที่อยู่บนจานหมุน สมมุติฐานที่น่าเชื่อถือที่สุดได้มาจากการสำรวจเมื่อเร็วๆ นี้ โดยกล้องโทรทรรศน์อวกาศสปิตเซอร์ ในการสำรวจบริเวณใจกลางดาราจักร
ดาราจักรชนิดก้นหอยพบอยู่มากเป็นจำนวนถึง 70% ของดาราจักรทั้งหมดในเอกภพของเรา พบได้มากที่สุดในเขตที่มีความหนาแน่นต่ำ และไม่ค่อยพบที่ใจกลางของกระจุกดาราจักร
แหล่งข้อมูลอื่น

Spiral Galaxies เก็บถาวร 2006-01-01 ที่ เวย์แบ็กแมชชีน @ SEDS Messier pages
Spiral Structure explained
SpiralZoom.com เก็บถาวร 2019-03-06 ที่ เวย์แบ็กแมชชีน เว็บไซต์เพื่อการศึกษา ที่อธิบายเกี่ยวกับดาราจักรชนิดก้นหอยและการก่อตัวของวัตถุรูปทรงกังหันแบบอื่นๆ ตามธรรมชาติ เหมาะสำหรับนักเรียนมัธยมและประชาชนทั่วไป
ดาราจักรชนิดก้นหอยมีคาน

ดาราจักร NGC 1300 ซึ่งเห็นโครงสร้างแบบก้นหอยมีคานอย่างชัดเจน ภาพถ่ายจากกล้องโทรทรรศน์อวกาศฮับเบิล
ดาราจักรชนิดก้นหอยมีคาน (อังกฤษ: barred spiral galaxy) หรืออาจเรียกว่ากาแล็กซีกังหันแบบมีคาน เป็นประเภทหนึ่งของดาราจักรชนิดก้นหอยที่มีดาวฤกษ์อยู่มากในบริเวณแกนกลางรูปร่างคล้ายโครงสร้างคาน พบเป็นจำนวนมากประมาณครึ่งหนึ่งของดาราจักรชนิดก้นหอยทั้งหมด แกนกลางแบบคานนี้มีผลกระทบต่อทั้งการเคลื่อนที่ของดาวฤกษ์และแก๊สระหว่างดวงดาวภายในดาราจักรชนิดก้นหอย รวมถึงมีผลกระทบต่อแขนกังหันของดาราจักรด้วย
เอ็ดวิน ฮับเบิล จัดประเภทดาราจักรชนิดนี้ในลำดับของฮับเบิลด้วยรหัส "SB" (มาจาก "Spiral" (ก้นหอย) และ "Barred" (คาน)) โดยมีประเภทย่อยมี 3 ประเภท ตามลักษณะการเปิดกว้างของแขนกังหัน กล่าวคือ SBa เป็นดาราจักรที่มีแขนค่อนข้างแคบแน่น ส่วน SBc จะมีแขนที่กว้างและหลวมกว่า โดย SBb เป็นแบบที่อยู่กึ่งกลางระหว่างทั้งสองแบบแรก นอกจากนี้ยังมีประเภทที่ 4 คือ SBm ซึ่งตั้งขึ้นในภายหลังเพื่อแยกประเภทของกังหันมีคานที่มีรูปร่างแปลกประหลาด เช่น ดาราจักรเมฆแมกเจลแลนทั้งหลาย ซึ่งแต่เดิมถูกจัดประเภทไว้เป็นดาราจักรไร้รูปแบบ แต่ต่อมาพบว่ามีโครงสร้างที่เห็นได้ว่าเป็นแบบก้นหอยมีคาน
ผลการสังเกตการณ์ของกล้องโทรทรรศน์อวกาศสปิตเซอร์ในปี ค.ศ. 2005 เป็นหลักฐานช่วยยืนยันแนวคิดที่ว่า ดาราจักรทางช้างเผือกก็เป็นดาราจักรชนิดก้นหอยมีคาน หลังจากที่ผลสังเกตการณ์จากกล้องโทรทรรศน์วิทยุบ่งชี้ไปเช่นนั้นมาก่อนหน้านี้แล้ว แต่ผลการสังเกตการณ์ในย่านอินฟราเรดของกล้องสปิตเซอร์ช่วยทำให้การคำนวณมีความแม่นยำมากยิ่งขึ้น
แหล่งข้อมูลอื่น

ค้นพบโครงสร้างแกนกลางของทางช้างเผือก จาก space.com
ดั๊ก ดั๊ก กู๊ส (ภาพยนตร์)

| ดั๊ก ดั๊ก กู๊ส |
| --- | --- |
กำกับ: คริส เจนกินส์
บทภาพยนตร์: ร็อบ มัวร์ คริส เจนกินส์ สก็อตต์ แอตกินสัน เตกัน เวสต์
เนื้อเรื่อง: คริส เจนกินส์
อำนวยการสร้าง: เพนนีย์ ฟิงเคิลแมน ค็อกซ์ แซนดรา ราบินส์
นักแสดงนำ:   จิม แกฟฟิกัน  เซ็นเดยา  แลนซ์ ลิม  เกร็ก โพรปส์  นาตาชา เลกเกโร  สตีเฟน ฟราย  เคร็ก เฟอร์กูสัน  คาร์ล ไรเนอร์ 
ตัดต่อ: ลิซ่า ลินเดอร์-ซิลเวอร์
ดนตรีประกอบ: มาร์ค อิชาม
บริษัทผู้สร้าง: Original Force Animation Wanda Media Co., Ltd Jiangsu Yuandongli Computer Animation Co.,Ltd  จีเอฟเอ็ม แอนิเมชั่น  
ผู้จัดจำหน่าย: จีอีเอ็ม เอ็นเตอร์เทนเมนท์ Film & TV House (ระหว่างประเทศ) เน็ตฟลิกซ์ (อเมริกาเหนือ)
วันฉาย:   9 มีนาคม ค.ศ. 2018 (2018-03-09) (จีน)  20 กรกฎาคม ค.ศ. 2018 (2018-07-20) (สหรัฐ) 
ความยาว: 91 นาที
ประเทศ:  สหรัฐ  จีน
ภาษา: อังกฤษ
ทำเงิน: $19.6 ล้านดอลลาร์สหรัฐ
ดั๊ก ดั๊ก กู๊ส (อังกฤษ: Duck Duck Goose) เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2561 ผลิตโดย เน็ตฟลิกซ์ ภาพยนตร์เขียนบทและกำกับโดย คริส เจนกินส์ และแสดงนำโดย จิม แกฟฟิกัน, เซ็นเดยา และคาร์ล ไรเนอร์
ตัวละครและเสียงพากย์

จิม แกฟฟิกัน รับบท เป็ง (Peng)
เซ็นเดยา รับบท จิ (Chi)
แลนซ์ ลิม รับบท เจ้า (Chao)
เกร็ก โพรปส์ รับบท บันโซู (Banzou)
นาตาชา เลกเกโร รับบท จินจิง (Jinjing)
สตีเฟน ฟราย รับบท ฟราเซียร์ (Frazier)
เคร็ก เฟอร์กูสัน รับบท ไจล์ส (Giles)
เรจจี้ วัตส์ รับบท คาร์ล (Carl)
คาร์ล ไรเนอร์ รับบท แลร์รี่ (Larry)
เจนนิเฟอร์ เกรย์ รับบท เอ็ดนา (Edna)
ไดดริช เบเดอร์ รับบท บิง (Bing)
ริค โอเวอร์ตัน รับบท สแตนลีย์ (Stanley)
แหล่งข้อมูลอื่น

เว็บไซต์ทางการ
ดั๊ก ดั๊ก กู๊ส ที่อินเทอร์เน็ตมูวีเดตาเบส
ดั๊ก ดั๊ก กู๊ส ที่เมทาคริติก
ดั๊ก ดั๊ก กู๊ส ที่รอตเทนโทเมโทส์
ดั๊ก ดั๊ก กู๊ส ที่ออลมูวี
ดั๊ก ดั๊ก กู๊ส ที่ฟิล์มอะฟินนีตี
ดั๊ก ดั๊ก กู๊ส ที่โต้วป้าน (ในภาษาจีน)
ดาราจักรแอนดรอเมดา

| ดาราจักรแอนดรอเมดา |
| --- | --- |
A visible light image of the Andromeda Galaxy. Messier 32 is to the left of the galactic nucleus and Messier 110 is at the bottom right.
ข้อมูลสังเกตการณ์ (ต้นยุคอ้างอิง J2000)
อ่านว่า: /ænˈdrɒmɪdə/
กลุ่มดาว: Andromeda
ไรต์แอสเซนชัน: 00h 42m 44.3s
เดคลิเนชัน: +41° 16′ 9″
การเคลื่อนไปทางแดง: z = −0.001004 (minus sign indicates blueshift)
ความเร็วรัศมีเฮลิโอ: −301 ± 1 km/s
ระยะทาง: 765 kpc (2.50 Mly)
ความส่องสว่างปรากฏ (V): 3.44
ความส่องสว่างสัมบูรณ์ (V): −21.5
ลักษณะเฉพาะ
ประเภท: SA(s)b
มวล: (1.5±0.5)×1012 M☉
จำนวนดวงดาว: ~1 trillion (1012)
ขนาด: 46.56 kpc (152,000 ly) (diameter; 25.0 mag/arcsec2 B-band isophote)
ขนาดที่ชัดเจน (V): 3.167° × 1°
ชื่ออื่น
M31, NGC 224, UGC 454, PGC 2557, 2C 56 (Core), CGCG 535-17, MCG +07-02-016, IRAS 00400+4059, 2MASX J00424433+4116074, GC 116, h 50, Bode 3, Flamsteed 58, Hevelius 32, Ha 3.3, IRC +40013

ดาราจักรแอนดรอเมดา (อังกฤษ: Andromeda Galaxy; หรือที่รู้จักในชื่ออื่นคือ เมซีเย 31 เอ็ม 31 หรือ เอ็นจีซี 224 บางครั้งในตำราเก่า ๆ จะเรียกว่า เนบิวลาแอนดรอเมดาใหญ่) เป็นดาราจักรชนิดก้นหอย ที่อยู่ห่างจากเราประมาณ 2.5 ล้านปีแสง อยู่ในกลุ่มดาวแอนดรอเมดา ถือเป็นดาราจักรแบบกังหันที่อยู่ใกล้กับดาราจักรทางช้างเผือกของเรามากที่สุด สามารถมองเห็นเป็นรอยจาง ๆ บนท้องฟ้าคืนที่ไร้จันทร์ได้แม้มองด้วยตาเปล่า
ดาราจักรแอนดรอเมดาเป็นดาราจักรที่ใหญ่ที่สุดในกลุ่มดาราจักรท้องถิ่น ซึ่งประกอบด้วยดาราจักรแอนดรอเมดา ดาราจักรทางช้างเผือก ดาราจักรสามเหลี่ยม และดาราจักรขนาดเล็กอื่น ๆ อีกกว่า 30 แห่ง แม้ดาราจักรแอนดรอเมดาจะเป็นดาราจักรที่ใหญ่ที่สุด แต่ก็ไม่ใช่ดาราจักรที่มีมวลมากที่สุด จากการค้นพบเมื่อไม่นานมานี้บ่งชี้ว่า ดาราจักรทางช้างเผือกมีสสารมืดมากกว่าและน่าจะเป็นดาราจักรที่มีมวลมากที่สุดในกลุ่ม ถึงกระนั้น จากการสังเกตการณ์โดยกล้องโทรทรรศน์อวกาศสปิตเซอร์เมื่อเร็ว ๆ นี้พบว่า ดาราจักร M31 มีดาวฤกษ์อยู่ราว 1 ล้านล้านดวง ซึ่งมีจำนวนมากกว่าดาวฤกษ์ในดาราจักรของเรา ผลการคำนวณเมื่อปี 2006 ประมาณการว่า มวลของดาราจักรทางช้างเผือกน่าจะมีประมาณ 80% ของดาราจักรแอนดรอเมดา คือประมาณ 7.1×1011 เท่าของมวลดวงอาทิตย์
ดาราจักรแอนดรอเมดามีระดับความสว่างที่ 4.4 ซึ่งถือได้ว่าเป็นวัตถุเมซีเยที่สว่างที่สุดวัตถุหนึ่ง และสามารถมองเห็นได้โดยง่ายด้วยตาเปล่า แม้จะอยู่ในพื้นที่ที่มีมลภาวะในอากาศอยู่บ้าง หากไม่ใช้กล้องโทรทรรศน์ช่วย อาจมองเห็นดาราจักรเป็นดวงเล็ก ๆ เพราะสามารถมองเห็นได้เพียงส่วนสว่างที่สุดซึ่งเป็นศูนย์กลาง แต่เส้นผ่านศูนย์กลางเชิงมุมทั้งหมดของดาราจักรกินอาณาบริเวณกว้างถึง 7 เท่าของดวงจันทร์เต็มดวงทีเดียว
ทั้งนี้ ดาราจักรแอนดรอเมดาและดาราจักรทางช้างเผือกคาดว่าจะปะทะและรวมกันเป็นดาราจักรรี (elliptical galaxy) ขนาดใหญ่ ในอีก 3.75 พันล้านปีข้างหน้า
ดาราจักรแปลก

ดาราจักรแปลก (อังกฤษ: Peculiar Galaxy) คือดาราจักรที่ผิดปกติในหลายๆ ด้าน ทั้งขนาด รูปร่าง หรือองค์ประกอบ ดาราจักรชนิดนี้เกิดจากปฏิสัมพันธ์ระหว่างดาราจักร และอาจมีองค์ประกอบของฝุ่นและแก๊สที่ไม่เป็นไปตามปกติ โดยอาจมีความสว่างพื้นผิวที่สูงหรือต่ำกว่าดาราจักรโดยทั่วไป หรืออาจมีส่วนประกอบเช่นลำอนุภาคนิวเคลียร์ ลักษณะรูปร่างอาจจะผิดประหลาดอย่างมากเนื่องจากผลของแรงโน้มถ่วงที่กระทำต่อมันอย่างรุนแรงระหว่างการปะทะกับดาราจักรอื่น ในตารางรายชื่อดาราจักรจะใช้รหัสแทนดาราจักรประเภทนี้ว่า p หรือ pec
ดูเพิ่ม

ดาราจักรไร้รูปแบบ
ดาราจักรวงแหวน
ดาราจักรดาวกระจาย